'दिल्ली 6', 'भाग मिल्खा भाग', 'रांझणा' और 'मौसम' जैसी फ़िल्मों में सीधी-सादी घरेलू लड़की का किरदार निभा चुकी सोनम कपूर ने लगता है अपनी पुरानी इमेज से बाहर आने का फ़ैसला कर लिया है.(सोनम ने बचाया जैकलीन को)इसलिए अपनी आने वाली फ़िल्म 'बेवक़ूफ़ियां' में वो बेहद बोल्ड अवतार में नज़र आएंगी. यशराज बैनर की इस फ़िल्म में सोनम कपूर बिकीनी में भी दिखेंगी और फ़िल्म के हीरो आयुष्मान खुराना के साथ उनके कुछ बेहद अंतरंग दृश्य भी होने की चर्चा है.फ़िल्म की निर्देशक नुपूर अस्थाना हैं और इसमें ऋषि कपूर सोनम के पिता के रोल में हैं.'बेवक़ूफ़ियां', 14 मार्च को रिलीज़ होगी.मुंबई में अपनी फ़िल्म 'गुलाब गैंग' को प्रमोट करने माधुरी एक एफ़एम स्टेशन पहुंची. यहां मीडिया को भी आमंत्रित किया गया था और माधुरी के आने का समय दोपहर साढ़े तीन बजे बताया गया.लेकिन माधुरी नियत समय से पूरे ढाई घंटे लेट शाम छह बजे पहुंची. तब तक पत्रकारों के सब्र का बांध टूट चुका था और वो माधुरी से बिना सवाल किए जा चुके थे.कुछ दिनों पहले अभिनेत्री सुष्मिता सेन को भी अपने लेट आने की क़ीमत इसी तरह से चुकानी पड़ी जब मीडिया ने उनके इवेंट का बहिष्कार कर दिया था.हालांकि साल 2013 दीपिका पादुकोण के लिए बेहद ख़ास रहा और उनकी चार फ़िल्में सुपरहिट रहीं. लेकिन दीपिका की एक तमन्ना अब तक पूरी नहीं हो पाई और वो है सलमान ख़ान के साथ फ़िल्म करना.दीपिका ने कई बार कहा कि वो सलमान के साथ काम करने को बेताब हैं. ये मौक़ा एक बार फिर उनके हाथ आते-आते रह गया.सूरज बड़जात्या की फ़िल्म 'बड़े भैया' में सलमान के साथ दीपिका को लिए जाने की चर्चा थी.लेकिन ऐन वक़्त में सूरज को लगा कि इस रोल के लिए थोड़ी सी भारतीय छवि वाली लड़की चाहिए और ये रोल दीपिका की झोली से सोनम कपूर के हाथ आ गया.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)